Venus passerer mellom oss og Solen tidlig på morgenen 6. juni. Selve passasjen starter kl 00:04 og varer til 06:54 (norsk sommertid) På grunn av midnattssola er hele passasjen synlig fra nord-Norge. I sør-Norge vil kun deler av passasjen være synlig fra soloppgang kl 04:04 (Oslo).

En slik Venus-passasje gjorde det mulig for astronomer på 1700-tallet å bestemme dimensjonene i solsystemet vårt, og noen av de mest nøyaktige observasjonene ble faktisk gjort fra Vardø i 1769. Neste Venus-passasje inntreffer først i 2117, så for oss som lever i dag er dette siste sjanse.

Jan-Erik Ovaldsen har mer informasjon på sine nettsider, Himmelkalenderen. Se også heftet som følger med i Astronomi 3/2012.

NAS vil lage et lokalt arrangement i Oslo og vi oppfordrer lokalforeninger landet rundt til å lage samlinger for å se på dette sjeldne fenomenet i fellesskap. Post gjerne detaljer om lokale arrangementer her. I Oslo planlegger vi å samles ved Halden brygge på Snarøya utenfor Fornebu kl 03:30. Se kart:



Vis Halden Brygge, Snarøya i et større kart

Vi planla tidligere å møte ved den gamle sjøflyhavna på Fornebu, men befaring viser at det er så mye byggevirksomhet der at stedet er uegnet.

Kommenter gjerne i denne artikkelen eller i denne tråden på NAS-forumet. Linker til andre arrangementer vi har blitt opplyste om:

Nyttige linker: